text: मेड्रिड: स्पेनिश क्लब रियल मेड्रिड के कोच जिनेदिन जिदान को भरोसा है कि पुर्तगाल के स्टार खिलाड़ी क्रिस्टियानो रोनाल्डो अपने करियर का अंत इसी क्लब के साथ करेंगे. रोनाल्डो को हाल ही में बालोन डी ऑर खिताब मिला है. यह उनका पांचवां खिताब है. वह इस खिताब को जीतने के मामले में अर्जेटीना के स्टार खिलाड़ी लियोनल मेसी के बराबर पहुंच गए हैं. मेसी ने भी पांच बार यहा खिताब जीता है. समाचार एजेंसी सिन्हुआ के मुताबिक, जिदान का यह बयान तब आया है जब रोनाल्डो की इस सीजन में फॉर्म अच्छी नहीं रही है और ऐसी अटकलें लगाई जा रही हैं कि यह उनका क्लब के साथ आखिरी सीजन हो सकता है.